Съобщение за инвестиционно предложение за „Реконструкция и модернизация на съществуваща технологична линия за почистване и боядисване на метални повърнини на детайли и сборки от заваръчни конструкции ˮ, с местоположение ПИ с идентификатори 47336.82.23 и 47336.82.28 по КК и КР на град Мартен, община Русе
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „ТМ Технолоджи“ АД  инвестиционно предложение за „Реконструкция и модернизация на съществуваща технологична линия за почистване и боядисване на метални повърнини на детайли и сборки от заваръчни конструкцииˮ, с местоположение ПИ с идентификатори 47336.82.23 и 47336.82.28 по КК и КР на град Мартен, община Русе,  попада в в Приложение №2 към чл.93, ал.1, т.1 и 2 от Закона за опазване на околната среда на ЗООС, т.4. „Производство и преработка на метали“, буква „д” – „инсталации за повърхностна обработка на метали и пластмаси чрез електролитни или химични процеси“ и съгласно чл.93, ал.1, т.1 на Закона, подлежи на процедура по преценяване на необходимостта от оценка на въздействието върху околната среда (ОВОС).

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-3985-10/20.12.2022г.
Копие на писмото е изпратено в Община Русе и кметство град Мартен.
